**Ministru kabineta noteikumu projekta “Grozījumi Ministru kabineta 2020. gada 1. decembra noteikumos Nr. 721 “Noteikumi par zvērinātu tiesu izpildītāju skaitu, viņu amata vietām, iecirkņiem un to robežām”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumu projektu “Grozījumi Ministru kabineta 2020. gada 1. decembra noteikumos Nr. 721 “Noteikumi par zvērinātu tiesu izpildītāju skaitu, viņu amata vietām, iecirkņiem un to robežām”” (turpmāk – noteikumu projekts) Ministru kabineta 2020. gada 1. decembra noteikumi Nr. 721 “Noteikumi par zvērinātu tiesu izpildītāju skaitu, viņu amata vietām, iecirkņiem un to robežām” (turpmāk – MK noteikumi) tiek saskaņoti ar Administratīvo teritoriju un apdzīvoto vietu likumu.  Noteikumu projekts stāsies spēkā 2021. gada 1. jūlijā. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | | Pamatojums | Noteikumu projekts izstrādāts pēc Tieslietu ministrijas iniciatīvas. |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka 2020. gada 23. jūnijā stājās spēkā jaunais Administratīvo teritoriju un apdzīvoto vietu likums, ar MK noteikumiem (stāsies spēkā 2021. gada 1. jūlijā) precizētas zvērinātu tiesu izpildītāju iecirkņiem piekritīgās teritorijas, nosakot administratīvajās teritorijās ietilpstošās teritoriālā iedalījuma vienības atbilstoši Administratīvo teritoriju un apdzīvoto vietu likumam.  Atbilstoši plānotajai administratīvi teritoriālajai reformai daļu no Vidzemes apgabaltiesas 93. iecirknim šobrīd piekritīgās teritorijas – Limbažu novada Skultes pagastu – tika plānots pievienot cita tiesu apgabala teritorijai. Proti, Skultes pagasts atbilstoši Administratīvo teritoriju un apdzīvoto vietu likumam tika pievienots Saulkrastu novadam. Skultes pagastam kļūstot par Saulkrastu novada administratīvi teritoriālā iedalījuma vienību, tas automātiski ietilpst Rīgas rajona (tiesas) un attiecīgi Rīgas apgabaltiesas darbības teritorijā. Attiecīgi ar MK noteikumiem Skultes pagasts kā Saulkrastu novada daļa tika iekļauts Rīgas apgabaltiesas 84. iecirknim piekritīgajā teritorijā.  Satversmes tiesa 2021. gada 12. martā pieņēma spriedumu lietā Nr. 2020-37-0106 “Par Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 28.2., 28.19. un 35.4. apakšpunkta atbilstību Latvijas Republikas Satversmes 1. un 101. pantam, Eiropas vietējo pašvaldību hartas 4. panta trešajai un sestajai daļai, kā arī 5. pantam” un tajā nolēma atzīt Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 35.4. apakšpunktu par neatbilstošu Latvijas Republikas Satversmes 1. un 101. pantam (turpmāk – Satversmes tiesas spriedums). Lai nodrošinātu Administratīvo teritoriju un apdzīvoto vietu likuma atbilstību Satversmei, ar 2021. gada 18. marta likumu tajā veikti grozījumi, iekļaujot Skultes pagastu nevis Saulkrastu novadā, bet Limbažu novadā.  Ņemot vērā minēto, ar noteikumu projektu tiek attiecīgi precizēti MK noteikumi, Limbažu novada Skultes pagastu iekļaujot no jauna Vidzemes apgabaltiesas 93. iecirknim piekritīgajā teritorijā.  Tāpat atbilstoši plānotajai administratīvi teritoriālajai reformai Varakļānu novada (šobrīd ietilpst Vidzemes apgabaltiesas 94. iecirkņa teritorijā) visas administratīvās iedalījuma vienības (Murmastienes pagasts, Varakļānu pagasts, Varakļānu pilsēta) tika plānots pievienot Rēzeknes novadam, secīgi kļūstot par Rēzeknes tiesas un attiecīgi Latgales apgabaltiesas darbības teritorijā ietilpstošo administratīvi teritoriālā iedalījuma vienību. Ievērojot minēto, ar MK noteikumiem Varakļānu novadam piekritīgā teritorija tika sadalīta un iekļauta trīs Latgales apgabaltiesas darbības teritorijā ietilpstošu zvērinātu tiesu izpildītāju iecirkņiem piekritīgajās teritorijās. Varakļānu pagasts iekļauts Latgales apgabaltiesas iecirkņa Nr. 29 teritorijā, Varakļānu pilsēta – Latgales apgabaltiesas iecirkņa Nr. 30 teritorijā, bet Murmastienes pagasts – Latgales apgabaltiesas iecirkņa Nr. 31 teritorijā.  Satversmes tiesa 2021. gada 28. maijā pieņēma spriedumu apvienotajā lietā Nr. 2020-43-0106 “Par Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 31.15., 31.29., 31.30., 32.1., 32.4. un 36.2. apakšpunkta atbilstību Latvijas Republikas Satversmes 1. un 101. pantam, Eiropas vietējo pašvaldību hartas 4. panta trešajai un sestajai daļai, kā arī 5. pantam” un tajā citastarp nolēma atzīt Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 31.15., 31.29. un 31.30. apakšpunktu par neatbilstošiem Latvijas Republikas Satversmes 1. un 101. pantam. Attiecīgi ar spriedumu Satversmes tiesa atzinusi Varakļānu novada teritorijas iekļaušanu Rēzeknes novadā par neatbilstošu Latvijas Republikas Satversmei.  Lai nodrošinātu Administratīvo teritoriju un apdzīvoto vietu likuma atbilstību Latvijas Republikas Satversmei, ar 2021. gada 1. jūnija grozījumiem Administratīvo teritoriju un apdzīvoto vietu likumā Varakļānu novads, kas sastāv no Murmastienes pagasta, Varakļānu pagasta un Varakļānu pilsētas, saglabāts kā patstāvīga administratīvi teritoriālā vienība.  Ņemot vērā minēto, ar noteikumu projektu tiek attiecīgi precizēti MK noteikumi, Varakļānu novadu iekļaujot no jauna Vidzemes apgabaltiesas 94. iecirknim piekritīgajā teritorijā.  Noteikumu projekts stāsies spēkā 2021. gada 1. jūlijā vienlaikus ar MK noteikumiem. |
| 3. | | Projekta izstrādē iesaistītās institūcijas un publiskas personas kapitālsabiedrības | Latvijas Zvērinātu tiesu izpildītāju padome. |
| 4. | | Cita informācija | Nav. |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas kopējo skaitlisko apmēru noteikt nav iespējams. Noteikumu projekts attiecas uz ikvienu personu, kas ir vai nākotnē būs izpildu lietas dalībnieks.  Tāpat noteikumu projekts attiecas uz zvērinātiem tiesu izpildītājiem. |
| 2. | | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | | Administratīvo izmaksu monetārs novērtējums | Noteikumu projekts šo jomu neskar. |
| 4. | | Atbilstības izmaksu monetārs novērtējums | Noteikumu projekts šo jomu neskar. |
| 5. | | Cita informācija | Nav. |
|  | | | |
| **III. Tiesību akta projekta ietekme uz valsts budžetu un pašvaldību budžetiem** | | | |
| Noteikumu projekts šo jomu neskar. | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ar Latvijas Zvērinātu tiesu izpildītāju padomi tika saskaņots noteikumu projekta izstrādes laikā.  Sabiedrības līdzdalības pasākumi nav īstenoti, tā kā ar noteikumu projektu netiek ieviestas jaunas politiskas iniciatīvas, bet gan veikti vienīgi tehniska rakstura grozījumi, lai izpildītu Satversmes tiesas spriedumu un saskaņotu MK noteikumos ietverto regulējumu ar Administratīvo teritoriju un apdzīvoto vietu likumu. |
| 2. | Sabiedrības līdzdalība projekta izstrādē | Noteikumu projekts izstrādāts, konsultējoties ar Latvijas Zvērinātu tiesu izpildītāju padomi, ņemot vērā apstākli, ka minētā padome ir Latvijā praktizējošo zvērinātu tiesu izpildītāju pārstāvības institūcija. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi atbilstoši ārējos normatīvajos aktos nostiprinātajai kompetencei nodrošinās zvērināti tiesu izpildītāji. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs J. Bordāns

Timpare 67036829

[evija.timpare@tm.gov.lv](mailto:evija.timpare@tm.gov.lv)